Ideal Bar Live præsenterer: **Mathilde Savery synger op i Ideal Bar***Hun har allerede spillet på Roskilde Festivalen, vundet en konkurrence for unge sangskrivere og varmet op for Mads Bjørn i Lille VEGA. Den 27. september indtager den unge singer/songwriter med den store stemme Ideal Bar. ColorKaleido varmer op.*

 **Stort talent i ung krop**
Den kun 19-årige Mathilde Savery har allerede gjort sig bemærket med sin formidable stemme og sine folk'ede popsange. I 2011 vandt hun DRs Sangskriverdysten, og nummeret "[I Need Help](http://www.youtube.com/watch?v=RB71oUpH-gM" \t "_blank)" er gået hen og blevet et rigtigt youtube-hit.

**Fra scenen til studiet**
Tidligere på året varmede Mathilde Savery op for Mads Bjørn i Lille VEGA, hun spillede for nyligt på årets Roskilde Festival, og den 27. september kan hun opleves i Ideal Bar Live. Inden da forventes Mathilde Savery at få nogle af sine melodiøse sange indspillet og gjort klar til debutpladet, hvis udgivelsesdato endnu er ukendt.

**Fokuserer på musikken**
Mathilde Savery har sunget og skrevet sange, siden hun var 13 år. I 2011 begyndte hun at arbejde seriøst med musikken og droppede samtidig ud af gymnasiet. Kort efter blev hun booket til Roskilde Festivalen 2012, og siden har kun fokuseret på sin musikkarriere. Se Mathilde Savery fortælle om sin musik og ambitioner hos [Gaffa TV.](http://gaffa.dk/nyhed/62304)

**Support: ColorKaleido**
De to venner i ColorKoleido har længe spøgt i den danske musikundergrund, men det var først i 2011, de to gik sammen om at slå nye lydbølger i den alternative pop.

Den mandlige halvdel af [ColorKaleido](http://www.facebook.com/pages/ColorKaleido/280272048726403%22%20%5Ct%20%22_blank), Vagn Wagner, var i 2010 blandt finalisterne i P3s Karrierekanonen med bandet Lastbandalive, og den kvindelig del af duoen har et navn, der klinger bekendt; Christine Milton prøvede allerede at ligge på hitlisterne som 17 årig i 2004 med covernummeret ”Superstar”.

Nu har de to sammen fundet sammen om at skabe en alternativ, skæv popklang, der lyder helt nyt på den danske pop-scene. Hør de første numre [HER](http://soundcloud.com/colorkaleido).

**Fakta om koncerten**
Mathilde Savery (DK) + ColorKaleido (DK)
Torsdag den 27. september kl. 20

Ideal Bar, Enghavevej 40, 1674 Kbh V

80 kr. + gebyr
Billetsalg via VEGAs hjemmeside, BilletNET og på posthuse.
Læs mere om koncerten på <http://vega.dk/arrangementer/mathilde-savery-8300.html>

*For yderligere oplysninger kontakt venligst*

Lærke Palm

Kommunikationsmedarbejder

lp@vega.dk - 3326 0958